Steinunn Helga Lárusdóttir

Steinunn Helga Lárusdóttir (f. 12. mars 1949) er prófessor emerita í menntastjórnun við Háskóla Íslands.

 Menntun og starfsferill 
Steinunn Helga lauk prófi frá Kvennaskólanum í Reykjavík og   stúdentsprófi frá Menntaskólanum í Reykjavík. Þá lauk hún kennaraprófi frá Kennaraháskóla Íslands árið 1975, M.Ed.-prófi í menntastjórnun frá Háskólanum í Illinois, Urbana-Champaign árið 1982 og doktorsprófi í stjórnun menntastofnana frá Lundúnaháskóla 2008.Steinunn Helga Lárusdóttir. Prófessor. Menntun. Sótt 5. ágúst 2019. Doktorsritgerð hennar, “Leadership, values and gender: a study of Icelandic head teachers”Skrá um doktorsritgerðir. Steinunn Helga Lárusdóttir. Sótt 5. ágúst 2019. fjallar um gildi skólastjóra og áhrif sem þau hafa á athafnir þeirra, einkum í erfiðum aðstæðum.Lárusdóttir, S. H. (2014). Educational leadership and market values: A study of school principals in Iceland. Educational Management Administration & Leadership, 42(4S), 83-103. Fyrir ritgerðina hlaut Steinunn Helga önnur verðlaun í ritgerðarsamkeppni BELMAS samtakanna (The British Educational Leadership, Management and Administration Society), árið 2009.

Steinunn Helga hefur gegnt ýmsum störfum, innan og utan háskólasamfélagsins. Á árunum 1984-1988 vann hún hjá Ríkisútvarpinu við dagskrárgerð og beinar útsendingar, svo sem við fjölfræðaþáttinn Torgið, þættina Fræðasvið og fræðastörf, Málið og meðferð þess, Konur og ný tækni. Hún flutti einnig pistla um menntamál. Steinunn Helga var skólastýra Æfingaskóla Kennaraháskólans 1989-1998. Hún nam matsfræði við Lundúnaháskóla 1997-1998 og hélt í kjölfarið fjölda námskeiða og fyrirlestra um sjálfsmat skóla víða um land og í Finnlandi og Tékklandi. Hún var verkefnisstjóri í mati á skólastarfi við Fræðslumiðstöð Reykjavíkur árið 1998.  Steinunn Helga Lárusdóttir. Prófessor. Starfsferill. Sótt 5. ágúst 2019.

 Rannsóknir 
Rannsóknir Steinunnar Helgu hafa einkum beinst að skólastjórnun, jafnrétti í skólastarfi
og kyngervi.Vísindavefurinn. (2018). Hvaða rannsóknir hefur Steinunn Helga Lárusdóttir stundað? Sótt 5. ágúst 2019. Hún hefur skrifað fjölda greina sem birst hafa í íslenskum og erlendum ritum.Steinunn Helga Lárusdóttir. Prófessor. Ritaskrá. Sótt 5. ágúst 2019. Hún hefur, ásamt Berki Hansen og Ólafi H. Jóhannssyni, rannsakað störf skólastjóra við grunnskóla í aldarfjórðung. Þessar rannsóknir veita meðal annars innsýn í það hvernig skólastjórar í grunnskólum verja tíma sínum og hvernig þeir vildu verja honum.Börkur Hansen og Steinunn H. Lárusdóttir (2014). Stjórnun og skipulag. Í Gerður G. Óskarsdóttir (ritstjóri), Starfshættir í grunnskólum við upphaf 21. aldar. (bls. 87-112) Reykjavík: Háskólaútgáfan. Síðasta rannsóknin af þessum toga var gerð árið 2017 og þá var einnig könnuð afstaða skólastjóra til mikilvægra gilda sem tengjast skólastarfi.

Á síðustu árum hefur Steinunn Helga kannað viðhorf millistjórnenda (deildarstjóra, fagstjóra og fleiri) til starfs síns og áherslu skólastjóra og deildarstjóra við grunnskóla á kennslufræðilega forystu. Greinar um þessar rannsóknir hafa birst bæði á Íslandi og erlendis.Lárusdóttir, S. H. & O´Connor, E. (2017). Distributed leadership and middle leadership practice in schools: a disconnect? Irish Educational Studies.Börkur Hansen og Steinunn H. Lárusdóttir. (2016). Störf deildarstjóra í grunnskólum - verkefni og áherslur . Netla-Veftímarit um uppeldi og menntun.Hansen, B. & Lárusdóttir, S. H. (2015). Instructional leadership in compulsory schools in Iceland and the role of school principals. Scandinavian Journal of Educational Research, 59(5), 583-603. Steinunn Helga hefur einnig rannsakað kynjajafnrétti í skólum. Hún rannsakaði viðhorf kennara og stjórnenda til kynjajafnréttis, meðal annars á Menntavísindasviði og skrifaði um það tvær greinar ásamt Guðnýju Guðbjörnsdóttur.Guðný Guðbjörnsdóttir og Steinunn H. Lárusdóttir, (2017). Hvernig er tekið á fræðslu um kynjajafnrétti í skólum? Athugun á viðhorfum, þekkingu og áhuga skólastjóra þriggja skólastiga . Netla – Veftímarit um uppeldi og menntun.Guðný Guðbjörnsdóttir og Steinunn H. Lárusdóttir. (2012). “Þotulið” og “setulið” Kynjajafnrétti og kennaramenntun . Netla-Veftímarit um uppeldi og menntun. Á árunum eftir hrun kannaði hún áhrif efnahagskreppunnar á skóla í tveim sveitarfélögum ásamt samstarfsfólki sínu í Rannsóknarstofu í menntastjórnun, nýsköpun og mati á skólastarfi.Steinunn H. Lárusdóttir, Anna Kristín Sigurðardóttir, Arna H. Jónsdóttir, Börkur Hansen og Guðný Guðbjörnsdóttir. (2015). Efnahagshrunið og skólastarf í Reykjavík . Netla - Veftímarit um uppeldi og menntun.Sigurlína Davíðsdóttir, Guðný Guðbjörnsdóttir, Anna Kristín, Sigurðardóttir, Arna H. Jónsdóttir, Börkur Hansen, Ólafur H. Jóhannsson og Steinunn H. Lárusdóttir. (2012). Efnahagshrunið og skólastarf í tveimur íslenskum sveitarfélögum: Skólakreppa?  Netla - Veftímarit um uppeldi og menntun.

 Ýmis störf og verkefni 
Steinunn Helga var formaður FUM, Félags um menntarannsóknir í fjögur árFélag um menntarannsóknir. Sótt 5. ágúst 2019. og skipulagði m. a. tvær ráðstefnur með erlendum fyrirlesurum á því tímabili. Hún stofnaði Rannsóknarstofu í menntastjórnun, nýsköpun og mati á skólastarfi Menntavísindastofnun.  Rannsóknarstofa stofnuð . Sótt 5. ágúst 2019., sat í stjórn stofunnar frá upphafi og gegndi formennsku 2013-2017.Háskóli Íslands. Rannsóknarstofur. Sótt 5. ágúst 2019. Steinunn Helga sat einnig í stjórn Rannsóknarstofu um jafnrétti, kyngervi og menntun frá stofnun hennar 2010-2015.Rannsóknarstofa um jafnrétti, kyngervi og menntun (RannKYN). Stjórn . Sótt 5. ágúst 2019.

Steinunn Helga hefur tekið þátt í alþjóðlegu samstarfi fræðimanna og starfenda, skipulagt ráðstefnur og haft forgöngu um heimsóknir fjölda erlendra fræðimanna til landsins. Hún var í stjórn og gegndi einnig formennsku í ENIRDELM samtökunum, European Network for Improving Research and Development in Educational Leadership and Management. Hún var í kennsluráði Menntavísindasviðs Háskóla Íslands,Háskóli Íslands. Kennslumiðstöð. (2014). Fréttir af fræðasviðum Háskóla Íslands. Háskóli Íslands Menntavísindasvið. Fréttablað Kennslumiðstöðvar, 3(1), bls. 35. Sótt 5. ágúst 2019. fastanefnd Menntavísindasviðs um meistaranám,Háskóli Íslands. (2015).  Skipan í starfsnefndir við MVS. Sótt 5. ágúst 2019. varabrautarstjóri á námsbraut um Menntastjórnun og matsfræði og í jafnréttisnefnd KHÍ 2005-2008, síðar Menntavísindasviði Háskóla Íslands.Vísindavefurinn. (2018). Hvaða rannsóknir hefur Steinunn Helga Lárusdóttir stundað? Sótt 5. ágúst 2019.

 Æska og einkalíf 
Foreldrar Steinunnar Helgu voru Vilborg Stefánsdóttir, húsmóðir, frá Litla-Hvammi í Mýrdal (1921-2009) og Lárus Jónsson, bókari, (1918-1988). Fósturfaðir Steinunnar Helgu var Jón Kjartansson, alþingismaður og sýslumaður í Vestur-Skaftafellssýslum. Steinunn Helga ólst upp í Mýrdal en flutti til Reykjavíkur á unglingsárum. Steinunn Helga á eina dóttur. 

 Heimildir 

Flokkur:Fólk fætt árið 1949
Flokkur:Prófessorar við Háskóla Íslands